recursal/SuperWikiNEXT-32B huggingface dataset:
**Frydenbergbakken** (1–25, 10–32) er en sidevei til Frydenbergveien på Frydenberg i bydel Grünerløkka i Oslo. Det er gangforbindelse videre til Hasleveien.

Veien har navn etter gården Frydenberg, tidligere Søndre Hasle, med hovedhus på Frydenbergveien 37.

Veien går i hovedsak parallelt med Gjøvikbanen med rekkehus på begge sider. Den eldre hagebyen Hasleby fra 1912 (adresser til Hasleveien og Fjordgløttveien, arkitekter Christian Morgenstierne og Arne Eide) er her utvida med nyere boliger (ferdig 1987, arkitekter HRTB, landskapsarkitekt Per Gustavsson). Prosjektet var i 2006 et av tre nominerte til Oslo kommunes pris for god byarkitektur.

Litteratur
----------

* Knut Are Tvedt, red. (2010). «Frydenbergbakken». *Oslo byleksikon* (5. utg.). Oslo: Kunnskapsforlaget. s. 186. ISBN 978-82-573-1760-7.

Eksterne lenker
---------------

* «Oslo kommune – Bydelsoversikt (F)». Oslo kommune. Arkivert fra originalen 29. juli 2014. Besøkt 22. august 2015.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Frydens gate** (1a–5d, 2a–4c) er ei gate ved Carl Berners plass i Oslo. Den går fra Trondheimsveien opp en bakke til Grenseveien, men uten mulighet for utkjøring i denne. Gata var tidligere en del av Frydenbergveien, som vi finner igjen litt lenger oppe i Grenseveien. Begge er oppkalt etter Frydenberg gård (tidligere Søndre Hasle). Hovedhuset står ennå i Frydenbergveien 37.

På et bykart fra 1797 ligger den eneste vegen i området (utenom Trondheimsveien) der Frydens gate nå går. Dette har sannsynligvis vært en allé opp til gårdene Hasle og Frydenberg. Det står fortsatt gamle trær oppover langs gata.

Gårdene på begge sider av Frydens gate er teglsteinskledte eller pussa blokker fra 1930-tallet.

Litteratur
----------

* Knut Are Tvedt, red. (2010). «Frydens gate». *Oslo byleksikon* (5. utg.). Oslo: Kunnskapsforlaget. s. 187. ISBN 978-82-573-1760-7.

Eksterne lenker
---------------

* Oslo kommunes bydelsoversikt

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
Universitet i Hertfordshires sin Formula Student-bil fra 2006.
**Formula Student** er en internasjonal konkurranse for ingeniørstudenter arrangert av Institution of Mechanical Engineers i samarbeid med industribedrifter og høyprofilerte ingeniører. Konkurransen består av en rekke statiske og dynamiske tester som foregår på Silverstone i Storbritannia. Formålet med konkurransen er å designe, utvikle, bygge og teste en énseters racerbil for det ikke-kommersielle markedet.

Formula Student 2012 ble avholdt på Silverstone 11. til 15. juli 2012.

Formula Student er verdens største ingeniørkonkurranse for studenter innen motorsport. I 2012 deltok team fra 134 forskjellige universiteter og 34 land.

Bedømming
---------

Bilene blir vurdert av spesialister fra bil- og racingindustrien i følgende kategorier (maksimal poengsum i parentes):

### Statiske øvelser

* Design (150)
* Produksjonskostnad (100)
* Bedriftspresentasjon (75)
* Teknisk inspeksjon og driftssikkerhet (må bestås)
* Vippetest (må bestås)

### Dynamiske øvelser

* 75 m akselerasjonstest (75)
* Åttetallskjøring (skid pad) (50)
* 22 km utholdenhetsløp (300)
* Drivstofforbruk/CO2-utslipp (100)
* Autocross (150)

Vinneren av konkurransen er det teamet med den høyeste poengsummen av 1000 mulige.

Formula Student i Norge
-----------------------

Det er totalt 4 team fra Norge.

I 2012 deltok de tre første norske teamene i konkurransen, sluttplassering er oppgitt i parentes:

* Revolve NTNU fra Norges teknisk-naturvitenskapelige universitet (17)
* Northern Spirit Motorsport fra Høgskolen i Østfold (33)
* ION Racing fra Universitetet i Stavanger (83)

Revolve NTNU vant prisen for beste nykommer under Formula Student UK 2012, 2. plass overall på Formula Student Germany (FSG) i 2018 og 2. plass overall på Formula Student Austria (FSA) i 2019. I 2019 vant de også 1.plassen på Engineering Design både på FSA og FSG.

* Align Racing UiA fra Universitetet i Agder (13 i 2019)

Align Racing vant prisen for beste nykommer under Formula Student 2018.

Se også
-------

* Elektrisk gokart

Referanser
----------

1. ↑  «Dette er Formula Student» Arkivert 5. mars 2016 hos Wayback Machine. *rudskogen.no*, 4. mars 2012
2. ↑  «Formula Student 2011 The world’s biggest student motor sport event» Arkivert 13. april 2012 hos Wayback Machine. *imeche.org*, 5. mars 2012
3. ↑  «Confirmed FS2012 Class 1 Teams», *formulastudent.com*, 5. mars 2012
4. ↑   «2012 Final Results Class One»
5. ↑  «17. plass til Revolve NTNU»
6. ↑  «FSUK 2019 Results»
7. ↑  «Align Racing årets nykommer»

Eksterne lenker
---------------

* Formula Students offisielle nettside
* IMechEs offisielle nettside
* Revolve NTNUs offisielle nettside
* Align Racing UiAs offisielle nettside
* ION Racing UiS offisielle nettside
* Northern Spirit Motorsports offisielle nettside
**Fabian Ebenhoch** (født 12. januar 1979) er en østerriksk tidligere skihopper og nåværende skihopptrener.

Som aktiv skihopper deltok han i fem verdenscuprenn i årene 1998–2000, med 23.-plass i Iron Mountain 26. februar 2000 som beste plassering. Sammenlagt i verdenscupen ble han nummer 89 i sesongen 1998/99 og 69 i 1999/2000. To av de fem verdenscuprennene var i den tysk-østerrikske hoppuka; beste plassering var 29.-plass i Innsbruck 3. januar 2000, som ga ham 50.-plass sammenlagt. Under vinter-universiaden (studentlekene) i Štrbské Pleso (Poprad) i 1999 delte han seieren i normalbakken med polske Łukasz Kruczek, og han var på det østerrikske laget som tok sølv i lagkonkurransen.

Fra 2002 til 2011 var han hovedtrener for Italias hopplandslag for kvinner og i 2011–2013 hovedtrener for det italienske kombinertlandslaget. I mai 2013 ble han utnevnt til ny hovedtrener for Sveits' kvinnelandslag i hopp, der han overtok etter Sven Arnold.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Winter Universiade '99 Poprad-Tatry: Ski jumping (besøkt 9. mai 2013)
* Winter Sport News: Fabian Ebenhoch lascia l'Italia, è il nuovo allenatore del salto femminile in Svizzera[*død lenke*] (8. mai 2013, besøkt 9. mai 2013)
* Swiss-Ski: Neuer Trainer für die Skispringerinnen (7. mai 2013, besøkt 9. mai 2013)

Eksterne lenker
---------------

* (en) Fabian Ebenhoch – kategori av bilder, video eller lyd på Commons Rediger på Wikidata
* (en) Fabian Ebenhoch – FIS (skihopping) Rediger på Wikidata
**Frelsesvon** er et vandresagn som i vandresagnkatalogen er klassifisert som ML 5050. *The Fairies' Prospect of Salvation*. Sagnet er kjent over store deler av Europa. I Norge er det dokumentert nord til Trøndelag. 

*Sagnet forteller at en mann, ofte en prest, kommer forbi en haug hvor de underjordiske bor. Da han hører de synger og danser der inne, roper han at det har de ingen grunn til, for de kan aldri bli frelst. I mange varianter legger han til at de kan like lite bli frelst som spaserstokken hans kan få grønne blad. Deretter høres det bare gråt og sukk fra haugen.*
*Senere angrer han seg, eller stokken hans får grønne blad, og han går tilbake og sier at de kan vist bli frelst likevel. Deretter høres sangen og dansen igjen.*
Det samme motivet – en oppfatning om forholdet mellom huldre og kristendommen – finner vi også i en sagngruppe som forteller at det finnes både huldrekirker og huldreprest.

**Eksempler:**

* Moltke Moe, *Folkeminne frå Bøherad*, Kristiania 1924, Norsk folkeminnelags skrifter nr. 9. s. 61
* Torkell Mauland, *Folkeminne frå Rogaland*, Oslo 1928, Norsk folkeminnelags skrifter nr. 17. s. 123
*Fabian Society* fikk navn etter *Fabius forsinkeren* etter forslag fra Frank Podmore
**Fabian Society** er en britisk intellektuell sosial reformbevegelse som fremmer sosialistiske idéer innenfor rammene av parlamentarisme og demokrati, istedenfor revolusjon. Bevegelsens arbeid fra slutten av 1800-tallet frem til begynnelsen av første verdenskrig var fundamentet som førte til grunnleggelsen av Labour Party og avkoloniseringen av det britiske imperiet. Bevegelsen var sterkt medvirkende til Indias selvstendighet. Bevegelsen fungerer idag som en tankesmie for Labour Party, og er en av 15 sosialistiske bevegelser som er tilknyttet partiet.

Navnet
------

Navnet kom fra et nytt uttrykk i tiden, *fabianisk sosialisme*, som pekte tilbake på den romerske general Quintus Fabius Maximus Verrucosus (ca. 275–203 f.Kr.), kalt *Cunctator* (forsinkeren), kjent for sin beregnende strategi som innkalkulerte lange tidsrom for å nå sine mål.

Historie
--------

Fabian Society ble grunnlagt den 4. januar 1884 i London som en avlegger av *The Fellowship of New Life* som ble grunnlagt i 1883 (oppløst i 1898). Medlemmer av dette *Fellowship* inkluderte *Edward Carpenter*, *John Davidson*, *Havelock Ellis* og den fremtidige sekretær av Fabian Society, *Edward Reynolds Pease*. De ønsket å forandre samfunnet ved å opptre som eksempler på et moralsk levevis.

Da enkelte medlemmer ble politisk involvert, førte det til opprettelsen av Fabian Society, som også var et talerør for en fornyelse av Renessansens idéer. Sentrale medlemmer av Fabian Society sto bak opprettelsen av London School of Economics.

Like etter dets grunnleggelse, tiltrakk Fabian Society seg mange prominente sosialister fra sin samtid, deriblant George Bernard Shaw, Herbert George Wells, Annie Besant, Eleanor Marx, Clementina Black, Sidney Webb, Beatrice Webb, Graham Wallas, Hubert Bland, Edith Nesbit, Sydney Olivier, Oliver Lodge, Leonard Woolf, Virginia Woolf, Ramsay MacDonald og kvinnesakskvinnen Emmeline Pankhurst. Også Bertrand Russell ble senere medlem. På Bretton Woods-konferansen i 1944 deltok delegatene John Maynard Keynes og Harry Dexter White som var medlemmer av Fabian Society.

Eksterne lenker
---------------

* (en) Offisielt nettsted Rediger på Wikidata

* (en) Fabian Society – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Britannica **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |
Testing av halo tidlig i 2018 (Kimi Räikkönen i en Ferrari SF71H).
En **halo-bøyle** (uttalt «hey lo») er 

Bøylen er en beskyttelsesbøyle eller en form sikkerhetsbur brukt i formel 1 og på andre formelbiler samt IndyCar, og består av en bøyle som beskytter hodet til sjåføren i tilfelle krasj.

Lignende innretninger brukes i IndyCar-serien, Super Formula og australske S5000.

Historikk
---------

Testing av halo-bøylen ble gjennomført i 2016 og 2017, og fra og med 2018-sesongen gjorde det internasjonale bilsportforbundet Halo obligatorisk på alle biler i formel 1, formel 2, formel 3, formel 4 og formel E.

Bøylen ble utviklet av Jens Halstein Seeberg Nygård, som har vært i en lengre rettslig tvist med FIA om patentrettighetene før de kom til en rettslig enighet i slutten av 2022.

Se også
-------

* Deformasjonssone
* Veltebur
* HANS-krage
* Bilhjelm

Referanser
----------

1. ↑  «The FIA approves Formula 1's first supplier to the Halo». *F1i.com* **(engelsk)**. 16. januar 2018. Besøkt 28. mars 2018.
2. ↑  «FIA News: Lawsuit over F1 Halo and IndyCar Aeroscreen patent infringement settled» **(engelsk)**. AutoRacing1.com. 11. desember 2022.
***Fornasinius fornasinii*** er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende
--------

En stor (ca. 35-70 millimeter), svært kraftig, halvmatt svart gullbasse, med gulaktige tegninger. Pronotum har gule sidekanter og en smal, gul midtstripe, dekkvingene har tallrike, gule flekker. Hannen har et smalt, T-formet horn i pannen og kraftige pigger på siden av hodet. Denne arten kjennes på at hannens horn ikke er nedoverkrummet, det er flattrykt fra sidene i hele sin lengde, og spissene vender oppover.

Levevis
-------

Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å overleve.

Utbredelse
----------

Arten lever i Mosambik og det sørlige Tanzania.

Systematisk plassering
----------------------

De aller fleste eksemplarer som har vært publisert som *Fornasinius fornasinii* hører i virkeligheten til *Fornasinius hauseri*. Den egentlige *F. fornasinii* er bare kjent i noen få eksemplarer.

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806 (eventuelt Cetoniidae)
				+ Underfamilien Cetoniinae Fleming, 1821
					- Stammen Goliathini Griffith & Pidgeon, 1832
						* Slekten *Fornasinius* Bertoloni, 1853
							+ ***Fornasinius fornasinii*** (Bertoloni, 1852)

Kilder
------

* Michele De Palma & Hitoshi Takano (2018) Identification of the Goliath beetles *Fornasinius fornasini* Bertoloni and *Fornasinius hauseri* Kraatz (Scarabaeidae: Cetoniinae).
* Nettside om arten Arkivert 5. februar 2018 hos Wayback Machine.

Eksterne lenker
---------------

* (en) *Fornasinius fornasinii* i Encyclopedia of Life Rediger på Wikidata

* (en) *Fornasinius fornasinii* i Global Biodiversity Information Facility Rediger på Wikidata

* *Fornasinius fornasini* – detaljert informasjon på Wikispecies Rediger på Wikidata
* Bilder av *Fornasinius fornasinii*:  og
FOMA 2022
**Fornebu Music and Arts festival** bedre kjent under navnet **FoMA festivalen** eller bare **FoMA,** er en årlig musikk-, kunst- og mat & drikkefestival som arrangeres hver juni i Rolfsbukta på Fornebu, mellom Equinor bygget og Sjøflyhavna. Fra og med 2023 strekker den seg over to dager. I 2022 headlinet Highasakite og Icona Pop festivalplakaten sammen med Morten Abel, OnklP & De Fjerne Slektningene, Bigbang, Erik & Kriss og Daniela Reyes. I tillegg sto elleve kunstnere på plakaten sammen med et utvalg av 36 forskjellige viner, åtte ølsorter og åtte matutsalg.

I 2022 ble festivalen arrangert for første gang, med over 10 000 gjester.

FoMA| Fornebu Music and Arts festival (FoMA) |
| --- |
| **Sted Fornebu (Bærum/Oslo)** |
| 

|  |
| --- |
| FoMA i 2023 |
| Sjanger | Pop, rock, hip hop, indie, electronic dance music |
| Dato | 15 og 16. juni 2023 |
| Lokasjon | Rolfsbukta, Fornebu |
| Aktiv siden | 2022 |
| Deltakere | 10 000 (2022) |
| Kapasitet | 25 000 |

 |

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Minarkisme** (også kjent som minimal statisme) er en frihetlig kapitalistisk politisk filosofi. Den er forskjellig definert av kilder. I strengeste forstand sier den at stater bør eksistere (i motsetning til anarki), at deres eneste legitime funksjon er å beskytte individer mot aggresjon, tyveri, kontraktbrudd, og bedrageri, og at de eneste legitime statlige institusjoner er militærvesen, politi og domstoler. I videste forstand inkluderer den også brannvesen, fengsler, utøvende og lovgivende forsamlinger som legitime statlige funksjoner. En slik tilstand er vanligvis kalt en nattvekterstat.

Minarkister hevder at staten ikke har myndighet til å bruke sitt voldsmonopol for å forstyrre frivillige transaksjoner mellom mennesker, og mener at det er statens ansvar å påse at kontrakter mellom privatpersoner og eiendom er beskyttet, gjennom et system av domstoler og politi. Minarkister mener generelt en laissez-faire tilnærming til økonomien vil føre til økonomisk velstand.

Fremtredende minarkistiske teoretikere
--------------------------------------

Frederic Bastiat, Murray Rothbard, Ayn Rand, Benjamin Constant, Herbert Spencer, Leonard Read, Ludwig von Mises, John Hospers, Robert Nozick (ga uttrykk for et minarkistisk syn i boken *Anarchy, State and Utopia* (1974), men gikk senere bort fra dette) og George Reisman.

Referanser
----------

1. ↑  «Hva er libertarianisme?». *Civita*. Besøkt 6. juni 2019.
**Richard Otis «Dick» Meredith** (født 22. desember 1932 i South Bend i Indiana) var en amerikansk ishockeyspiller som deltok i de olympiske vinterleker 1956 i Cortina d'Ampezzo og 1960 i Squaw Valley.

Meredith vant en olympisk sølvmedalje i ishockey under vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks.

Fire år senere, under vinter-OL 1960 i Squaw Valley ble han olympisk mester i ishockey. USA vant alle fem kampene i finaleserien som besto av seks lag. Canada ble nummer to og Sovjetunionen kom på tredjeplass.

Meredith ble også verdensmester i ishockey 1960, OL-turnering i Squaw Valley var også det 27. verdensmesterskapet i ishockey. Han deltok i fire verdensmesterskap, 1958 og 1959, i tillegg til OL-turneringene som også var verdensmesterskap.

OL-medaljer
-----------

* 1960 USAs flagg Squaw Valley – Gull **Gull** i ishockey USAs flagg USA
* 1956 Italias flagg Cortina d'Ampezzo – Sølv Sølv i ishockey USAs flagg USA

VM-medaljer
-----------

* 1960 USAs flagg Squaw Valley – Gull **Gull** i ishockey USAs flagg USA
* 1956 Italias flagg Cortina d'Ampezzo – Sølv Sølv i ishockey USAs flagg USA

Referanser
----------

Eksterne lenker
---------------

* (en) Richard Meredith – Olympedia Rediger på Wikidata

* (en) Richard Meredith – Sports-Reference (OL-resultater – arkivert) Rediger på Wikidata

* (en) Richard Meredith – databaseOlympics.com (arkivert) Rediger på Wikidata

* (en) Richard Meredith – Hockeydb.com Rediger på Wikidata

* (en) Richard Meredith – Eliteprospects.com Rediger på Wikidata
Eksempel: En bok kan ha mange sider, men en side kan bare være i en bok.
Innen systemanalyse er en **en-til-mange-relasjon** en type kardinalitet som viser til at relasjonen mellom to entiteter A og B hvor et element av A kan knyttes til mange elementer av B, men et medlem av B er knyttet til bare ett element av A. Et eksempel på en *en-til-mange*-relasjon kan være at: en bok kan ha mange sider, men en side kan bare være i en bok.

I en relasjonsdatabase eksisterer en *en-til-mange*-relasjon når en rad i tabell A kan være koblet med mange rader i tabell B, men en rad i tabell B er koblet til bare en rad i tabell A. Det er viktig å merke seg at en *en-til-mange*-relasjon ikke er en egenskap for dataene, men heller av selve relasjonen. Eksempelvis: En liste over forfattere og deres bøker kan tilfeldigvis bare inneholde bøker fra én forfatter (og i så fall vil en rad i tabellen "bøker" referere til bare én rad i tabellen "forfattere", men selve relasjonen mellom de to tabellene er likevel ikke *en-til-mange*, fordi bøker *kan* ha mer enn en forfatter, hvilket medfører at disse tabellene naturlig har en *mange-til-mange*-relasjon (uavhengig av dataene).

Det motsatte av *en-til-mange* er **mange-til-en**, det vil si samme relasjon, men sett fra andre siden.[]

Entitet–relasjonsmodell-diagram og -notasjon
--------------------------------------------

En notasjon som beskrevet i entitet–relasjonsmodellen er **Chen-notasjonen** som opprinnelig ble skapt i 1976 av Peter Chen, hvor *en-til-mange*-relasjonen noteres som **1:N** hvor **N** representerer kardinaliteten og kan være 0 eller høyere. På samme måte noteres *mange-til-en*-relasjoner noen ganger som **N:1**.

Se også
-------

* En-til-en (datamodellering)
* Mange-til-mange (datamodellering)

Referanser
----------

1. ↑  Botting, Richard. «Entity Relationship Models». Besøkt 27. juli 2021.
| Medaljeoversikt |
| --- |
| Konkurrerte for Italias flagg Italia |
|  i aking: |
| De olympiske ringer Vinter-OL for ungdom |
| Bronse | 2016 Lillehammer | Stafett |

**Fabian Malleier** (født 4. januar 1998) er en italiensk aker, som har bronse i stafett fra Vinter-OL for ungdom 2016 på Lillehammer som fremste internasjonale meritt.

Idrettskarriere
---------------

2014
Malleier deltok ved junior-VM i aking 2014, der han kom på 21.-plass individuelt.

2015
Ved junior-VM i aking 2015 kom han på 18.-plass individuelt. Han fikk to femteplasser i enkeltrenn ved verdenscupen i aking for ungdom 2015, og endte på 14.-plass sammenlagt.

2016
Malleier vant junior-EM i aking 2016 i Altenberg. I verdenscupen i aking for ungdom 2015/16 har han flere pallplasseringer i enkeltrenn, hvorav én førsteplass fra rennet i Oberhof.

Han deltok ved Vinter-OL for ungdom 2016 på Lillehammer, der han fikk én medalje. I stafett mix fikk Italia bronsemedalje, der han kjørte sammen med Marion Oberhofer, Felix Schwarz og Lukas Gufler. Individuelt kom han på 5.-plass.

Referanser
----------

1. ↑  Les-Sports.info - *Fabian Malleier*, besøkt 16. februar 2016.
2. ↑  Det internasjonale akeforbundet - *37. FIL Junior European Championships*, besøkt 16. februar 2016.

Eksterne lenker
---------------

* (en) Fabian Malleier – Olympics.com Rediger på Wikidata

* (en) Fabian Malleier – Olympic.org Rediger på Wikidata

* (en) Fabian Malleier – Olympedia Rediger på Wikidata

* (en) Fabian Malleier – FIL Rediger på Wikidata

* (en) Fabian Malleier – TheSports.org Rediger på Wikidata
* (en) Profil hos ungdoms-OL 2016 Arkivert 5. mars 2016 hos Wayback Machine.
* (en) Profil hos Les-Sport.info
**Richard Moore** var en amerikansk seiler som deltok i de olympiske leker; 1932 i Los Angeles.

Moore ble olympisk mester i seiling under OL 1932 i Los Angeles. Han var med på den amerikanske båten «Angelita» som vant i 8-meterklassen foran «Santa Maria» fra Canada. Det var kun to båter i denne klassen. Seilingene ble gjennomført i Port of Los Angeles mellom 5. og 12. august 1932.

Mannskapet på «Angelita» var; Moore, John Biby, William Cooper, Carl Dorsey, Owen Churchill, Pierpont Davis, Alan Morgan, Alphonse Burnand, Thomas Webster, Robert Sutton, John Huettner og Kenneth Carey

OL-medaljer
-----------

* 1932 USAs flagg Los Angeles – Gull **Gull** i seiling, 8-metersklassen USAs flagg USA.

Referanser
----------

1. ↑   sports-reference.com, arkiveringsdato 18. desember 2012, arkiv-URL web.archive.org, www.sports-reference.com, besøkt 30. januar 2016[Hentet fra Wikidata]

Eksterne lenker
---------------

* (en) Richard Moore – Olympics.com Rediger på Wikidata

* (en) Richard Moore – Olympedia Rediger på Wikidata

* (en) Richard Moore – Sports-Reference (OL-resultater – arkivert) Rediger på Wikidata

* (en) Richard Moore – World Sailing Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***En amerikaner i Italia*** (originaltittel: *Playing for Pizza*) er en kort roman skrevet av John Grisham. Romanen handler om en omreisende amerikansk fotballspiller, som ikke lenger klarer å finne seg jobb i National Football League. Som en siste utvei signerer agenten hans en avtale som gir ham muligheten til å spille for Parma Panthers, som holder til i Parma, Italia. Boken ble publisert 25. september 2007 av Doubleday.

Handling
--------

Rick Dockery er en quarterback for Cleveland Browns, som ved et uhell sørger for at Browns går glipp av deres aller første Super Bowl-opptreden noensinne. Dockery blir deretter kastet ut av laget, blir utskjelt i pressen, og står overfor ytterligere juridiske problemer på grunn av et søksmål i en farskap-sak. Agenten hans Arnie forsøker å skaffe ham en annen stilling i NFL, men ingen andre lag er interesserte. Arnie klarer å finne ham en posisjon ved Parma Panthers i den italienske fotball-ligaen. Rick takker ja til jobben, glad for å komme vekk fra den konstante negative pressen og sine juridiske problemer i USA. Men han er samtidig skeptisk til å bo i Italia, hvor han ikke kan språket og hvor amerikansk fotball tiltrekker seg lite oppmerksomhet eller respekt. Parma Panthers har bare to andre amerikanere på laget: Slidell «Sly» Turner, som ender opp med å reise sin vei tidlig i sesongen, og Trey Colby som senere blir skadd.

Panthers vinner deres første kamp sammen med Rick, men taper deretter et par kamper av forskjellige grunner. Til tross for disse problemene, begynner Rick å trives stadig med i Italia med laget sitt, og han begynner å føle en viss lojalitet til dem. Selv om Arnie finner et mer lukrativt jobb-tilbud med et mer respektert lag i Canadian Football League, bestemmer Rick seg for å bli værende hos Parma Panthers. De kommer seg etter hvert videre til sluttspillet for den italienske ligaen, hvor de må gå mot deres langvarige konkurrent Bergamo Lions.

Karakterer
----------

* Rick Dockery. Tidligere NFL-quarterback.
* Sam Russo. En amerikaner som trener Parma Panthers.
* Arnie. Ricks agent, som fant ham jobben i Italia og lekte med Parma Panthers
* Slydell Turner. En annen amerikaner og idrettsutøver som slutter tidlig i sesongen.
* Trey Colby. En spiller for Parma Panthers, som skader beinet midt i sesongen.
* Fabrizio. Talentfull, men egoistisk, italiensk-født idrettsutøver.
* Giuseppe "Franco" Lazzarino. En fullback for Parma Panthers
* Nino. Med-eier av en lokal restaurant hvor Rick blir introdusert for tradisjonell italiensk mat.
* Maschi. Talentfull italiensk linebacker, som spiller for det rivaliserende laget - de hittil ubeseirede - Bergamo Lions.
* Charley Cray. Skribent for avisen Cleveland Post, som angriper Rick i avisen etter hans katastrofale prestasjon i hans aller siste NFL-kamp. Han følger deretter opp med flere ondskapsfulle artikler, etter at Rick flytter til Italia.
* Livvy Galloway. En amerikansk student som studerer i Italia, som blir forelsket i Rick.

Gabriella Ballini. En attraktiv opera-sangerinne som Rick blir interessert i.
***Frem av taaken*** (orig.: Out of the Fog) er en amerikansk stumfilm fra 1919, regissert av Albert Capellani.

Handling
--------

Faith Coffin opplever at kjæresten hennes drukner, og innrømmer deretter overfor broren Job - en religiøs fanatiker - at hun er gravid. Etter at Faith har født, driver Job henne til selvmord ved å ta henne med til et bortgjemt fyrtårn i Florida Keys hvor hun hopper i døden. Job holder Faiths datter Eve fra all menneskelig kontakt frem til hun er 20 år gammel, og blir kysset av Jim Smooth - en sjømann. Kort tid senere hjelper hun en enke som føder på en nærliggende lystbåt, og hun forelsker seg i Philip Blake - kapteinen ved lystbåten.

Etter at Philip frakter enken hjem og kommer tilbake, blir Eva låst inne i fyrtåret av Job, og han forteller resten av verden at Eva har dødd. Men en kamerat av Philips kamerat, angriper Eve når hun har blitt løslatt og låser igjen Job i tårnet. Etter at Philip redder Eva fra kameraten sin, oppdager de Job død av hjertesvikt som oppsto i det han forsøkte å komme seg ut av tårnet for å redde Eva.

Skuespillere
------------

* Alla Nazimova som Faith Coffin / Eve Coffin
* Charles Bryant som Philip Blake
* Henry Harmon som Job Coffin
* Nancy Palmer som Maude Standish
* T. Morse Koupal som Luke Allen
* George Davis som Brad Standish
* Charles Smiley som Elijah Allen
* Tom Blake som Jim Smooth
* Hugh Jeffrey som en konstabel

Referanser
----------

1. ↑  Out of the Fog
2. ↑  OUT OF THE FOG

Eksterne lenker
---------------

* (en) *Out of the Fog* på Internet Movie Database Rediger på Wikidata

* (en) *Out of the Fog* på AllMovie Rediger på Wikidata

* (en) *Out of the Fog* på American Film Institute Rediger på Wikidata

* (en) *Out of the Fog* på Silent Era Rediger på Wikidata
Carl Knudsen-gården
Carl Knudsen-gården.  Foto: Karl Ragnar Gjertsen  
Carl Knudsengården eller Grøgårdsgården. Foto: Johan Meyer. Riksantikvarens arkiv.
**Carl Knudsen-gården** er en bygård i Lillesand. Den ligger i Nygårdsgade 1 og består av et hovedhus med flere utbygninger. Bygningene er fredet og huser i dag Lillesand by- og sjøfartsmuseum.

Hovedhuset er bygget i engelskpåvirket senempire i 1826, med halvvalmet tak og engelske skyvevinduer. Det har i nyere tid blitt tilbakeført til originalfargen, som klart viser den sterke påvirkningen fra engelsk murarkitektur.
Utbygningene har blitt bygget trinnvis, men det er ikke etablert en klar kronologi hittil.

Reder og trelasthandler Johannes Grøgaard var huset opprinnelige byggherre. Han drev krambu i første etasje i hovedhuset.
I 1884 ble eiendommen overtatt av skipsfører og reder Carl Knudsen, som gården senere har blitt oppkalt etter.

Knudsens datter Mercedes gav Lillesand kommune forkjøpsrett på gården, med det forbehold at den ble brukt som museum. I 1963 ble den kjøpt, men museet åpnet først i 1970. Imens var det mye debatt om uthus-bygningene skulle rives, noe som heldigvis aldri skjedde.

Kilder
------

* Stoveland, Elin og Bergliot Øye Johansen (1994): *Byvandring i Lillesand*, utgitt av Lillesand kommune.
* Welle-Strand, Erling (1916-2013) (1974). *Museums in Norway*. Oslo: Royal Ministry of Foreign Affairs. ISBN 8271770039.

Eksterne lenker
---------------

* «Carl Knudsen-gården». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Darren Q. Johnston** er en bermudisk økonom, som har vært visesentralbanksjef (*Deputy Chairman*) i Bermudas sentralbank (BMA).

Fra 30. september 2009, da sentralbanksjef Alan Richardson gikk av, og fram til Alan Cossar overtok stillingen 12. januar 2010 var han fungerende sentralbanksjef. Anthony Joaquin overtok Johnstons stilling som visesentralbanksjef i mars 2013, etter at Johnston sluttet da hans periode utløp. Han hadde da sittet 17 år i styret i BMA.

Parallelt med jobben i sentralbanken var han også *Territory Senior Partner* for Bermuda i PricewaterhouseCoopers fra 2009, en stilling han fikk etter å ha vært partner der i 13 år.

Han er utdannet fra Berkeley Institute og Mount Allison University, der han har en *Bachelor of Commerce*. Han er statsautorisert revisor (*Chartered Accountant* og *Certified Public Accountant*).

Referanser
----------

1. ↑  BMA – *Board of Directors* Arkivert 14. juli 2011 hos Wayback Machine.
2. ↑  Government of Bermuda – *Alan Cossar BMA Board Chairman Announcement*, Pressemelding, 12. januar 2010 (PDF)
3. ↑  Royal Gazette - *Bermuda Monetary Authority board gets new leadership*, besøkt 5. september 2013.
4. ↑  PWC – *PricewaterhouseCoopers names new Territory Senior Partner*, Pressemelding, 10. juni 2009.
**Ibsennett** var opprettet som et nettsted for samle og tilgjengeliggjøre stoff relatert til Henrik Ibsen. Nettstedet ble initiert og driftet av Nasjonalforeningen for Ibsensatsingen, og ble formelt åpnet av kulturminister Valgerd Svarstad Haugland i 2002. Ibsennett ble således en møteplass for Ibsendyrkere og -forskere over hele verden med over en million treff pr. måned. Sidene inneholdt nyhetsstoff, nyskrevne vitenskapelige artikler, nettbaserte utstillinger, lenker til filmer og tekstsamlinger på ulike språk, opplysninger om Ibsen som tegner og maler, portrettarkiv og oversatt litteratur (blant annet John Northams oversettelser av *Peer Gynt* og samtlige Ibsens *Poems*).

Ibsennett ble i 2005 samlokalisert med sekretariatet for Ibsenåret AS i kontorer i tredje etasje i Arbins gate 1, (i samme bygård som Ibsenmuseet i Oslo). Da sekretariatet ble avviklet sommeren 2007 ble Ibsennett flyttet til Nasjonalbiblioteket i Henrik Ibsens gate 110 og lagt under deres administrasjon.

Fra 2014 ble nettstedet overført til adressen nb.no/ibsen, som opphørte i 2017. En del av sidene ble da forsøkt overført til Senter for Ibsen-studier, men også der skjedde permiteringer fra sommeren 2018. Det opprinnelige nettstedet er således kun bevart som historisk dokumentasjon ved Nasjonalbibliotekets nettarkiv.

Redaksjonen
-----------

* Jens-Morten Hanssen, redaktør og prosjektleder
* Benedikte Berntzen, medarbeider

### Redaksjonsråd 2009-2014

* Nina Alnæs, pedagog og Ibsenforsker, skoleetaten, Oslo kommune.
* Stig Bang, dramatiker, forfatter, nettformidler og ansvarlig for NBdigital, Nasjonalbiblioteket.
* Ba Clemetsen, programansvarlig og sjef for Ibsenfestivalen, Nationaltheatret.
* Erik Henning Edvardsen, museumsleder, Ibsenmuseet i Oslo.
* Frode Helland, professor og senterleder, Senter for Ibsen-studier, UiO. (**vararepresentant**)
* Christian Janss, sjefsfilolog, Henrik Ibsens skrifter.
* Jon Nygaard, professor, Institutt for teatervitenskap/Senter for Ibsenstudier, UiO.

### Redaksjonsråd 2001-2009

* Merete Morken Andersen, forfatter og forlagsredaktør, H. Aschehoug & Co. (W. Nygaard).
* Knut Brynhildsvoll, professor, Senter for Ibsen-studier, UiO.
* Erik Henning Edvardsen, museumsleder, Ibsenmuseet i Oslo (**rådsleder**).
* Gunnar Liestøl, førsteamanuensis, Institutt for medier og kommunikasjon, UiO.
* Terje Mærli, teaterregissør (frilans).
* Helge Rønning, professor, Institutt for nordisk språk og litteratur/Institutt for medier og kommunikasjon, UiO.

### Oversettere

* Diane Oatley (engelsk)
* Sabine Richter (tysk)

Eksterne lenker
---------------

* ibsen.nb.no
**Lyder Reinholt Thorstensen** (født 26. januar 1893 i Skudeneshavn, død 1962 i Haugesund) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.

Thorstensen seilte i utenriksfart og var kaptein på MT «Anna Knudsen» ved det tyske angrepet på Norge 9. april 1940. Han kom i tjeneste for statsrederiet Nortraship og førte MT «Anna Knudsen» gjennom krigsårene. Skipet ble torpedert to ganger og ved begge anledninger fikk skipsfører Thorstensen skipet trygt til havn. I februar 1942 var skipet underveis fra Island til Skottland da det ble torpedert av en tysk undervannsbåt. I oktober 1943 ble MT «Anna Knudsen» torpedert av en japansk undervannsbåt underveis fra Aden til Abadan.

Innsatsen vakte oppmerksomhet i Handelsdepartementet, som med tilslutning fra Nortraship og Forsvarsdepartementet, anbefalte at Thorstensen ble dekorert. I statsråd 25. august 1944 ble skipsfører Thorstensen tildelt Krigskorset «for fremrakende [sic] innsats ved å ha brakt M/T «Anna Kundsen» i havn 2 ganger under vanskelige omstendigheter.» Thorstensen mottok også Krigsmedaljen.

Han mottok Emile Robins belønning for en redningsdåd i Atlanterhavet i april 1938.

Referanser
----------

1. 1 2   Folketellingen i Norge i 1910, www.digitalarkivet.no, oppført som Lyder Reinholdt Torstensen[Hentet fra Wikidata]
2. ↑   Haugesunds Dagblad, oppført som Lyder R. Torstensen, type referanse dødsannonse, utgitt 22. oktober 1962[Hentet fra Wikidata]
3. 1 2  Gjems-Onstad, Erik (red.): *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 122.
4. ↑  *Aftenposten*, aftenutgaven 11. august 1939, s. 3.

|  |  |
| --- | --- |
| Oppslagsverk/autoritetsdata | Historisk befolkningsregister
 |

Portal: Andre verdenskrig
**Siv Gunhild Waldeland** (født 1978) er en norsk rytter og designer. 

Hun red og var trener på det «norske» sprangsenteret i Falkenberg. Waldeland har mer eller mindre vært fast på landslaget siden 12-årsalderen til hun ga seg aktivt i 2010. Hun har vært nordisk mester og har flere grand prix-seire i ponniridning. Som junior, young-rider og som senior har hun mange topp plasseringer i World Cup og internasjonale Grand Prix-stevner. Hun har ridd flere Europamesterskap og World Cups.[]

Siden 2006 har hun presentert «Team Horze» på norske og internasjonale sprangbaner. Siden 2010 har hun arbeidet som designer og produktutvikler av det internasjonale ridetøy merket B//Vertigo.[]

Referanser
----------

1. ↑  «Hoppende glad prisvinner». *www.dt.no* **(norsk)**. 14. januar 2003. Besøkt 28. mars 2020.
2. ↑  «Waldeland tatt ut til verdenscup». *www.aftenbladet.no*. 18. desember 2002. Besøkt 28. mars 2020. «Hun er nordisk mester av året og har kvalifisert seg til World Cup to ganger i år.»
**Siv Ellen Kraft** (født 28. august 1967) er en norsk religionshistoriker og spesialist på nyreligiøsitet og samtidsreligion, deriblant samisk samtidsreligion og urfolksreligion. Hun er professor ved Institutt for arkeologi, historie religionsvitenskap og teologi ved Universitetet i Tromsø

Siv Ellen Kraft tok i 1993 hovedfag i religionsvitenskap ved Universitetet i Bergen om *Teosofisk Samfunn i Norge. En samtidssanalyse*. Hun var fra 1995 til 1998 doktorgradsstipendiat og disputerte i oktober 1999 med avhandlingen *The Sex Problem. Political Aspects of Gender Discourse in the Theosophical Society, 1875 - 1930*. Fra februar 1999 til desember 2000 var hun som førstelektor ved seksjon for religionsvitenskap i Bergen, og ble fra januar 2001 ansatt som førsteamanuensis ved Universitetet i Tromsø. Hun fikk opprykk til professor i 2011

Sammen med Bjørn Ola Tafjord var hun ansvarlig redaktør for DIN Tidsskrift for religion og kultur for perioden 2007-2014, og sammen med Anne Britt Flemmen var hun ansvarlig redaktør for Tidsskrift for Kjønnsforskning for perioden 2014-2016. Kraft har siden 2015 ledet forskningsprosjektet Indigenous Religion(s). Local Grounds, Global Networks, og en forskningsgruppe ved samme navn sammen med Bjørn Ola Tafjord. 

Hun var i 2011 faglig leder for forskerskolen CEPIN, og har vært medlem av diverse programstyrer (Program for kulturforskning (2003-2008), SAMKUL (2011-2015, Riksbankens jubileumsfond (2019- ). 

Utgivelser inkluderer *Den ville kroppen. Tatovering, piercing og smerteritualer i dag* (Pax Forlag 2005), *Hva er nyreligiøsitet* (2011, i Universitetsforlagets *Hva er*-serie,) *Religion i pressen* (med Alexa Døving, Universitetsforlaget 2013), *Nordic Neoshamanisms (med* Trude Fonneland  og James Lewis Palgrave Macmillan, 2015), *Handbook of Indigenous Religion(s)* (med Greg Johnson, Brill forlag 2017), og *New Age in Norway* (med Ingvild Sælid Gilhus og James Lewis, Equinox 2017).

Referanser
----------

1. ↑  uit.no Biografiside ved Universitetet i Tromsø[*død lenke*]
2. ↑  DIN Tidsskrift for religion og kultur Arkivert 5. januar 2012 hos Wayback Machine.
3. ↑  Tonje Mehren. «De veiløse landskapenes religion | Prosa». *prosa.no*. Arkivert fra originalen 15. august 2017. Besøkt 3. juni 2019.

Eksterne lenker
---------------

* 

* (no) Publikasjoner av Siv Ellen Kraft i forskningsdokumentasjonssystemet CRIStin
* 

* (no) Publikasjoner av Siv Ellen Kraft i BIBSYS
* Artikler i forskning.no om Siv Ellen Kraft[*død lenke*]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** SUDOC **·** CRIStin
 |
Neijiang i Sichuan
**Neijiang** (Forenklet kinesisk: 内江; tradisjonell kinesisk: 內江; pinyin: *Nèijīang*) er et byprefektur i provinsen Sichuan i Folkerepublikken Kina. Det har et areal på 5 386 km² og et innbyggertall på ca. 4,2 millioner (2004).[]

Byen ligger ved elven Tuo Jiang, har elvehavn, og er et jernbaneknutepunkt, med bl.a. en nybygd jernbanelinje med endepunkt Kunming i Yunnan-provinsen. 

Neijiang har også raffinerier for sukker og annen matvareindustri.

Administrative enheter
----------------------

Byprefekturet Neijiang har jurisdiksjon over to distrikter (区 *qū*) og 3 fylker (县 *xiàn*).:

| Kart |
| --- |
|  |
| # | Navn | Hanzi | Hanyu Pinyin | Befolkning (2004 est.) | Areal (km²) | Tetthet (/km²) |
| **Distrikter** |
| 1 | Shizhong | 市中区 | Shìzhōng Qū | 540 000 | 388 | 1 392 |
| 2 | Dongxing | 东兴区 | Dōngxīng Qū | 850 000 | 1 181 | 720 |
| **Fylker** |
| 3 | Weiyuan | 威远县 | Wēiyuǎn Xiàn | 740 000 | 1 289 | 574 |
| 4 | Zizhong | 资中县 | Zīzhōng Xiàn | 1 310 000 | 1 734 | 755 |
| 5 | Longchang | 隆昌县 | Lóngchāng Xiàn | 760 000 | 794 | 957 |

Samferdsel
----------

### Jernbane

Chengdu-Chongqing-jernbanen betjener området; den fører fra Chengdu til Chongqing.

### Vei

Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

Referanser
----------

1. ↑  GeoHive - China, Sichuan Arkivert 7. januar 2016 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** GeoNames **·** MusicBrainz
 |
**Erik Adielsson** (født 25. november 1974 i Hyby) er en svensk travkusk og førstekusk hos Stig H. Johansson.

Erik Adielsson vant i 2006 Hugo Åbergs Memorial på Jägersro med hesten *Citation*, en seier som han regner som den hittil største i karrieren. Samme år vant han også Oslo Grand Prix på Bjerke med *Mara Bourbon*.

Adielsson kjørte hesten *Victory Tilly* til seier i Jämtlands Stora Pris i dennes siste start.

Adielsson har i årene 2003-2007 kjørt inn drøyt 108 millioner svenske kroner og tatt over 1 000 seire.

Svensk travderby 2008
---------------------

I Svensk travderby 2008 kjørte Adielsson *Wellino Boko* som var andrefavoritt til seiren. Tross en meget tapper innsats, der *Wellino Boko* måtte løpe utenfor løpets favoritt, ble han knapt slått. Etter løpet beskrev Adielsson det som den største skuffelsen hittil i hans karriere.

Filmografi
----------

* 2006 – *Wallander – Det svake ledd* – som seg selv

Referanser
----------

1. ↑   Sveriges befolkning 1990[Hentet fra Wikidata]
The New York Central var kjent som *Water Level Route*, ettersom dens linjer til og fra New York City fulgte Hudson River, Eriekanalen og Eriesjøen.
**New York Central Railroad** (NYC), også kjent som **New York Central**, var et amerikansk jernbanekonsern med hovedkvarter i New York City, og som betjente større deler av det nordøstre USA med jernbanelinjer. Først og fremst bandt jernbane sammen New York- og Bostonregionene i øst med Chicago og St. Louis i Midtvesten, og de mellomliggende byene Albany, Buffalo, Cleveland, Cincinnati og Detroit. Grand Central Terminal i New York err en av jernbanekonsernets mest kjente signaturbygninger.

Den eldste delen av NYC var den første permanente jernbanen i delstaten New York og en av de første jernbanene i USA.

En tegning fra 1866 over Hudson River Bridge i Albany.
Troy and Greenbush Railroad fikk sin tillatelse i 1845 og startet samme år med en linje mellom Troy og East Albany på østre side av Hudsonfloden.

Eksterne lenker
---------------

* New York Central System Historical Society
* The Beginnings of the New York Central Railroad: The Consolidation
* New York Central in Western New York
* National New York Central Railroad Museum Arkivert 5. september 2007 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** NKC
 |
Ferdigtørket skerpikjøt.  Foto: Erik Christensen 
**Skerpikjøt** (IPA: [ˈʃɛʃpɪtʃøːt], dansk: *skærpekød*), eller **skarpræstur**, er færøysk fenalår av sauekjøtt som er tørket på en særegen måte. Kjøttet lagres 5–9 måneder i en *hjallur* (uthus med vindtrekk). Oppbevaringen i uthuset deles inn i tre faser som alle får innvirkning på det ferdige kjøttets smak, konsistens og lukt. Ferdigtørket skerpikjøt skjæres i tynne skiver og brukes ofte som pålegg på grovbrød, på samme måte som andre typer spekeskinke. Kjøttet kan også spises sammen med kokte poteter, varme eller kalde. Skerpikjøt skal derimot ikke varmebehandles.

Referanser
----------

1. 1 2  Joensen, Jóan Pauli (2003). «Færøsk madkultur. En oversigt» **(dansk)**. Fróðskaparsetur Føroya. Arkivert fra originalen 9. november 2013.
2. ↑  Thorsteinsson, Arne (1982). «Færøske huskonstruktioner fra vikingetid til 1800-årene». I Myhre, Bjørn, Gjærder, Per og Stoklund, Bjarne. *Vestnordisk byggeskikk gjennom to tusen år. Tradisjon og forandring fra romertid til det 19. århundre*. Arkeologisk museum i Stavanger. s. 158–159. ISBN 82-90215-39-8. CS1-vedlikehold: Flere navn: redaktørliste (link)

|  |  |
| --- | --- |
| Oppslagsverk/autoritetsdata | TasteAtlas
 |

Portaler: Mat og drikke | Færøyene
| Medaljeoversikt |
| --- |
| Konkurrerte for Tysklands flagg Tyskland |
|  i aking: |
| De olympiske ringer Vinter-OL for ungdom |
| Gull | 2016 Lillehammer | Stafett |
| Sølv | 2016 Lillehammer | Singel |
| Junior-VM i aking |
| Gull | 2015 Lillehammer |  Singel |
| Junior-EM i aking |
| Gull | 2016 Altenberg |  Singel |
| Gull | 2015 Oberhof |  Singel |

**Jessica Tiebel** (født 24. november 1998 i Dippoldiswalde) er en tysk aker, som har gull i singel fra junior-VM i aking 2015 og gull på lagstafett ved Vinter-OL for ungdom 2016 på Lillehammer.

Idrettskarriere
---------------

2012/13
Tiebel vant verdenscupen for ungdom 2012/13 sammenlagt.

2013/14
Hun kom på 2.-plass sammenlagt ved verdenscupen i aking 2013/14 for junior. Hun kom på 5.-plass ved junior-EM i aking 2014, 7.-plass ved junior-VM i aking 2014 og 1.-plass ved det tyske mesterskapet for ungdom.

2014/15
I verdenscupen i aking for junior 2014/15 vant hun sammenlagt. I januar deltok hun ved junior-VM i aking 2015 på Lillehammer, og vant der singelklassen. Hun vant også junior-EM i aking 2015 i Oberhof, der hun også kom på 5.-plass i sprint for par.

2015/16
I januar 2016 vant hun igjen junior-EM i aking.

Hun deltok ved Vinter-OL for ungdom 2016 på Lillehammer, der hun fikk to medaljer. I singel for jenter kom hun på 2.-plass, bak canadiske Brooke Apshkrum. I lagstafetten kom Tyskland på 1.-plass.

Referanser
----------

1. ↑  BSD - *Jessica Tiebel* Arkivert 24. februar 2016 hos Wayback Machine. besøkt 17. februar 2016.

Eksterne lenker
---------------

* (en) Jessica Tiebel – Olympedia Rediger på Wikidata

* (de) Jessica Tiebel – Tysklands olympiske komité Rediger på Wikidata

* (en) Jessica Tiebel – FIL Rediger på Wikidata

* (en) Jessica Tiebel – TheSports.org Rediger på Wikidata
* (en) Profil hos ungdoms-OL 2016 Arkivert 25. februar 2016 hos Wayback Machine.
* (de) Profil hos BSD
**Stener Severin Heyerdahl** (født 1. oktober 1811 i Kristiansand, død 22. november 1883 samme sted) var en norsk brigadelege og fattiglege.

Han var sønn av Andreas Jensen Heyerdahl (1757–1832) av Heyerdahl-slekten og Karen Margrethe Stenersen. Faren var kjøpmann i Kristiansand. Broren Georg Carl Buonaparte Heyerdahl var offiser i Kristiansand. Stener ble gift i Christiania den 13. juli 1846 med Valentine Egidia Sem (1826–1896) som var stiftsamtmann Niels Arntzen Sem sin datter. De fikk i alt ti barn.

Etter examen Artium i 1830 studerte han ved Det Kongelige Frederiks Universitet, fra 1833 underlege ved et koleralasarett der han selv ble rammet av flere sykdommer som forårsaket varig svekkelse. Etter cand. med. 1837 åpnet han privat praksis i fødebyen Kristiansand der det var stadige epidemier. Han ble også byens fattiglege, samt kompanikirurg ved Artilleribrigaden.

> «Denne ædle og kraftige Personlighed, der nu er vandret bort.—Tidlig og sent, mangengang Nat efter Nat var den gamle Mand paafærde i Kariolen eller Baaden. Uden Hensyn til den Syges Kaar og Evne, uden at ændse Storm og Uveir var han alltid rede, og nu ved hans Død vil mangt et fattigt Hjem oppe i Sætersdalen, mangen Fiskerstue ude i Lodshavnene med Erkjentlighed mindes denne Mand, der bragte Hjælp, hvor ingen anden magtede eller vilde. —Hans ædle Tenkemaade, vindende Personlighed og mandige Skikkelse vil længe mindes.»
> 
> 
> Nekrolog i Morgenbladet
> 
> 

Etter en studiereise til Tyskland 1853 til 1854 ble han i 1855 bestyrer av Kristiansands Sindssygeasyl, og en kort tid, landfysikus i Bratsberg amt. Han ble så konstituert batterikirurg, og fra 1862 korpslege i Kristiansand. Fra 1868 var han brigadelege ved den Kristiansandske brigade. Han var en svært anerkjent fødselslege, og ble 9. september 1862 ridder av St. Olavs Orden «for fortjenstlig Embedsvirksomhed». Han ble i 1864 også ridder av Dannebrogordenen, etter å ha behandlet en rekke sårede etter slaget ved Helgoland. Heyerdahl engasjerte seg dessuten politisk, og satt ti år i Kristiansands bystyre.

Etter Heyerdahls død i 1883 forkynte Christianssands Tidende at «Cristianssands bedste Søn er ikke mer». Han fikk en begravelse en fyrste verdig, med sørgemarkering i hele Kristiansand, og med om lag fire tusen mennesker i gravfølget. Øverst i Kvadraturen ligger Stener Heyerdahls park og Stener Heyerdahls gate like ved.

Referanser
----------

1. ↑  *Norske militærlæger: 1882-1907 : biografier og billeder*. Kristiania: [Det militærmedicinske selskap i Kristiania]. 1907.

  


|  |  |
| --- | --- |
| Oppslagsverk/autoritetsdata | Historisk befolkningsregister
 |